wickkiey/tamil-wikipedia-chunked huggingface dataset:
# குயுக் கான்

## ஆரம்ப வாழ்க்கை

குயுக்குக்கு இராணுவப் பயிற்சி செங்கிஸ் கான் மற்றும் ஒக்தாயி கான் ஆகியோரின் கீழ் ஒரு அதிகாரியாகக் கிடைத்தது. இவர் மெர்கிடு வம்சத்தின் ஒகுல் கைமிசை மணந்தார். 1233ஆம் ஆண்டில், குயுக் அவரது தாயாரின் உறவினரான அல்சிதை மற்றும் மங்கோலியத் தளபதி தாங்குடு ஆகியோருடன் சேர்ந்து, எதிர்ப்பாளரான சின் அதிகாரி புக்சியன் வன்னுவின் தோங்சியா அரசை சில மாதங்களில் வெற்றிகொண்டார். டொலுய் இறந்த பிறகு, ஒக்தாயி டொலுயின் விதவையான சோர்காக்டனியை, அவரது மகன் குயுக்கை மணம்புரியுமாறு முன்மொழிந்தார். சோர்காக்டனி தனக்குத் தன் மகன்களேப் பிரதானமானவர்கள் என்று மறுத்துவிட்டார்.  
1236 முதல் 1241 வரை நடைபெற்ற கிழக்கு மற்றும் நடு ஐரோப்பியப் படையெடுப்பில் படு மற்றும் கதான் போன்ற மற்ற மங்கோலிய இளவரசர்களுடன் குயுக் பங்கெடுத்தார். ரியாசன் முற்றுகை, ஆலனியாவின் தலைநகரான மகாசு மீதான நீண்டகால முற்றுகை ஆகியவற்றில் தனது படைப் பிரிவுக்குக் குயுக் தலைமை தாங்கினார். இந்தப் படையெடுப்புக் காலத்தில், ஒரு வெற்றி விருந்தில் படுவுடன் குயுக் வன்மையான விவாதத்தில் ஈடுபட்டார். "படு அம்பறாத் தூணியைக் கொண்டுள்ள ஒரு வெறும் மூதாட்டி" என்று கத்தினார். குயுக் மற்றும் சகதாயியின் பேரனாகிய புரி ஆகியோர் விருந்திலிருந்து இழி சொற்களைப் பயன்படுத்தி வசைபாடியவாறு வேகமாக வெளியேறினர். இதைப் பற்றிய தகவல் ககான் ஒக்தாயியை அடைந்தபோது, மங்கோலியாவிற்குச் சில காலத்திற்கு வருமாறு அவர்கள் அழைக்கப்பட்டனர். ஒக்தாயி குயுக்கைப் பார்க்க மறுத்துவிட்டார். தன் மகன் குயுக்கைக் கொன்றுவிடுவேன் என்று மிரட்டினார். பிறகு ஒக்தாயி அமைதியானர். இறுதியாகத் தன்னுடைய கெர்ருக்குள் குயுக்கை அனுமதித்தார். குயுக்கை விமர்சித்தார். "நீ உன்னுடைய போர் வீரர்களிடம் எவ்வாறு பெருந்தன்மையற்று நடந்து கொண்டாய் என்பதற்காக உருசியர்கள் சரணடைந்தனர் என நினைக்கிறாயா. ...ஒன்று அல்லது இரண்டு எதிரிப் போர் வீரர்களை நீ பிடித்ததனால் போரை நீயே வென்றுவிட்டது போல நினைக்கிறாயா. நீ ஓர் ஆட்டுக்குட்டியைக் கூடப் பிடிக்கவில்லை." குடும்பத்திற்குள் சண்டையிட்டதற்காகவும், தன் வீரர்களை முறையின்றி நடத்தியதற்காகவும் தனது மகனை ஒக்தாயி கடுமையாகக் கண்டித்தார். பிறகு குயுக் மீண்டும் ஐரோப்பாவிற்கு அனுப்பி வைக்கப்பட்டார்.  
இத்தகைய நேரத்தில் ஒக்தாயி 1241ஆம் ஆண்டு இறந்தார். அவரது விதவை தோரேசின் அரசப் பிரதிநிதியாகப் பேரரசைக் கவனித்துக் கொண்டார். மிகுந்த செல்வாக்கு மற்றும் அதிகாரமுடைய இப்பதவியைப் பயன்படுத்தித் தனது மகன் குயுக்கைப் பரிந்துரைத்தார். அடுத்த கான் யார் என்பதைத் தேர்ந்தெடுப்பதில் தானும் ஒரு பங்கு முடிவெடுக்கலாம் எனக் கருதி, படு ஐரோப்பாவிலிருந்து பின்வாங்கினார். ஆனால் அவரது தாமதப்படுத்தும் முயற்சிகளைத் தாண்டி, 1246ஆம் ஆண்டு குயுக் கானாகத் தேர்ந்தெடுக்கப்படுவதில் தோரேசின் வெற்றி கண்டார். செங்கிஸ் கானின் கடைசித் தம்பியான தெமுகே, பெரிய கதுன் தோரேசினுக்கு அரியணையைக் கைப்பற்றுவதற்கு அச்சுறுத்தலாக விளங்கிய போது, எமிலிலிருந்து மங்கோலியாவிற்குக் குயுக் திரும்பினார். தனது பதவியை உடனடியாகப் பாதுகாப்பதற்காக வந்தார்.
# குயுக் கான்

## மனைவிகளும், குழந்தைகளும்

சக்தி வாய்ந்த மங்கோலிய ஆண்கள் பல மனைவிகளைக் கொண்டிருப்பது என்பது பொதுவான ஒன்றாகும். ஆனால் குயுக்குக்கு எத்தனை மனைவிகள் இருந்தனர் எனத் தெரியவில்லை.  
- முதன்மை மனைவி உவுவேரெயிமிசி, மெர்கிடு பழங்குடியினம்
- பேரரசி நைமன்சன், நைமன்சன் பழங்குடியினம்
- பேரரசி கின்சு (இறப்பு 1251), மெர்கிடு பழங்குடியினம்
- கோசா, முதல் மகன்
- நகு, இரண்டாம் மகன்
- தெரியாத மனைவி:
- கோக்கூ, மூன்றாவது மகன்
- பாபாகயேர், முதல் மகள்
- எளிமிசி, இரண்டாவது மகள்
# குயுக் கான்

## மரபு

குயுக்கின் இறப்பு உலக வரலாற்றில் ஆழ்ந்த தாக்கத்தை ஏற்படுத்தியது. மங்கோலிய சக்தியை ஐரோப்பாவிற்கு எதிராகத் திருப்பி விட குயுக் விரும்பினார். ஆனால் இவரது எதிர்பாராத மரணமானது மேலும் மேற்கு நோக்கி ஐரோப்பாவுக்குள் மங்கோலியப் படைகள் நகரும் முயற்சியைத் தடுத்தது. குயுக்கின் இறப்பிற்குப் பிறகு, இறுதியாக, மங்கோலியக் குடும்ப அரசியல் நிகழ்வுகள் மங்கோலியர்களின் முயற்சியைத் தென் சீனாவிற்கு எதிராகத் திருப்பி விட்டன. தென் சீனாவானது குப்லாய் கானின் ஆட்சியின்போது இறுதியாக வெல்லப்பட்டது.
# சாம்பல் வால் டாட்லர்

**சாம்பல் வால் டாட்லர்** அல்லது **பாலினேசியன் டாட்லர்** (**grey-tailed tattler** அல்லது **Polynesian tattler**, ***Tringa brevipes*** (முன்னர் *Heteroscelus brevipes*) என்பது டிரிங்கா பேரினத்தைச் சேர்ந்த ஒரு சிறு கரையோரப் பறவை ஆகும். இதன் ஆங்கிலப் பெயரான டாட்லர்ஸ் (tattlers) என்பது அதன் சத்தமான அழைப்பைக் குறிக்கிறது. இதன் மரபணுப் பெயரான டிரிங்கா (*Tringa)* என்பது புதிய லத்தீனில் ஆற்று உள்ளானைக் குறிப்பிட ஆல்ட்ரோடோட்லியால் 1599 பழைய லத்தீனை அடிப்படையாக்க் கொண்டு இடப்பட்டது. பிரிவிபிஸ் (*brevipes)* என்ற சொல் லத்தீனின் *brevis * என்ற சொல்லில் இருந்து எடுக்கப்பட்டது இதற்கு "குறுகிய", மற்றும் பாதம், "கால்" என்பது பொருளாகும்.  
இந்த டாட்லர் பறவைகள் வடகிழக்கு சைபீரியாவில் இனப்பெருக்கம் செய்கின்றன. இவை இனப்பெருக்கத்துக்குப் பிறகு, தென்கிழக்கு ஆசியா முதல் ஆத்திரேலியாவரை இடம் பெயர்கின்றன. இப்பறவை இதுவரை இந்தியாவில் தென்பட்டதில்லை இந்நிலையில் முதன்முதலில் தமிழ்நாட்டின், பழவேற்காட்டில் 2017 செப்டம்பர் 30 காணப்பட்டதாக அடையாளம் கணப்பட்டுள்ளது.
# சாம்பல் வால் டாட்லர்

## விளக்கம்

இவை நீளமான இறகுகள், வால், கறுப்பு நிறத்தில் நேரான அலகு, மஞ்சள் நிறக் குட்டைக் கால்களைக் கொண்டு இருக்கும் இந்தப் பறவைகள், கடல் பகுதிகளில் தென்படக் கூடியது. கணுக்காலிகள், பூச்சிகள், மீன்கள் போன்றவை இவற்றின் முக்கிய உணவு ஆகும்.
# கரும்பு இனப்பெருக்க நிறுவனம்

**கரும்பு இனப்பெருக்க நிறுவனம்** (*Sugarcane Breeding Institute*) என்பது தமிழ்நாட்டின், கோயமுத்தூரில் உள்ள மத்திய ஆராய்ச்சி நிறுவனமாகும். இது 1912இல் நிறுவப்பட்டது மற்றும் இந்திய வேளாண் ஆராய்ச்சிக் குழுமத்துடன் இணைக்கப்பட்டது. இது கரும்பு உற்பத்தியை பெருக்கும் ஆராய்ச்சிகளை ஊக்குவிக்கும் வகையில் நிறுவப்பட்டது. மேலும் நாட்டின் ஒரே கரும்பு ஆராய்ச்சி நிறுவனம் இது ஆகும்.
# கரும்பு இனப்பெருக்க நிறுவனம்

## வரலாறு

கரும்பு இனப்பெருக்கம் ஆராய்ச்சி நிறுவனமானது 1912 ஆம் ஆண்டில் பிரித்தானிய ஆட்சிக்காலத்தில் நிறுவப்பட்டது. இந்நிறுவனம் அப்போதைய பிரித்தானிய அரசாங்கத்தின் வேளாண் துறையின் நிதியுதவியுடன், சென்னை மாகாணத்தின் கீழ் கரும்பு ஆராய்ச்சி மையமாக நிறுவப்பட்டது. 1932 இல், ஒரு புதிய மையமானது கர்னலில் வேளாண் ஆராய்ச்சிக் கழகத்தின் நிதியுதவியுடன் துவக்கப்பட்டது. 1962 ஆம் ஆண்டு கண்ணூரில், கரும்புக்கான ஒரு புதிய ஆராய்ச்சி மையமானது உலகளாவிய கரும்பு வித்து சேகரிப்புக்காக நிறுவப்பட்டது இடம் பெற்றது. இந்த நிறுவனம் கரும்புகளின் மிதவெப்ப வகையை மேம்படுத்த முதல் முயற்சியில் கலப்பின ஒட்டுரகக் கரும்பு ஆராய்ச்சியில் ஈடுபட்டது. 1918 இல் ஆற்றோரம் வளர்ந்து நிற்கும் நாணல்களையும், நாட்டுக் கரும்பையும் கலப்பினமாகக்கொண்டு கோ 205 என்ற பெயரில் ஓர் ஒட்டுரகக் கரும்பை உருவாக்கினார்கள் இது கரும்பு மகசூலில் 50 விழுக்காட்டை அதிகரித்தது. இந்த புதிய கரும்பு வகைகள் கியூபா மற்றும் அமெரிக்காவிற்கு ஏற்றுமதி செய்யப்பட்டன.
# கரும்பு இனப்பெருக்க நிறுவனம்

## சர்ச்சைகள்

மத்திய அரசாங்கம் தனது 103 தேசிய வேளாண் ஆராய்ச்சி மையங்களுள் ஒரே பயிருக்காக இருவேரு இடங்களில் செயல்படும் 43 நிறுவனங்களை மூட நிதி ஆயோக் பரிந்துரைத்துள்ளது. இதில் தமிழ்நாட்டிலுள்ள மூன்று தேசிய விவசாய ஆராய்ச்சி நிறுவனங்களை மூட உத்தேசித்துள்ளதாகவும் தெரிகிறது. சென்னையிலுள்ள மத்திய உவர்நீர் மீன் வளர்ப்பு ஆராய்ச்சி மையத்தினை கொச்சியில் செயல்படும் நிறுவனத்துடன் இணைக்க உள்ளதாகவும் நவம்பர் 2017ல் செய்தி வந்ததையடுத்து தமிழக விவசாயிகள் சார்பில் கடும் எதிர்ப்பு எழுந்துள்ளது.
# தாஜ் அருங்காட்சியகம், ஆக்ரா

**தாஜ் அருங்காட்சியகம்** (Taj Museum), இந்திய மாநிலமான உத்தரப் பிரதேசத்தின், ஆக்ரா நகரத்தில், தாஜ் மகால் வளாகத்தின் மேற்கில் உள்ள ஜல் மஹால் கட்டிடத்தின் தரைத்தளத்தில் இந்தியத் தொல்லியல் ஆய்வகத்தால் 1982 ஆம் ஆண்டில் நிறுவப்பட்டது.  
தாஜ் அருங்காட்சியகம் மூன்று கலைக்கூடங்களைக் கொண்டது. இக்கலைக் கூடங்களில் 121 தொல்பொருட்கள் காட்சிப்படுத்தியுள்ளனர். முகலாயர் காலத்திய சிறு ஓவியங்கள், கையெழுத்துப் படிகள், அரசக் கட்டளைகள், சித்திர மொழிகளின் வகைபடிவங்கள், போர்க் கருவிகள், பாத்திரங்கள், தாஜ் மகாலின் கட்டிட வரைபடங்கள், ஓவியங்கள், பளிங்குத் தூண்கள் முதலியன் தாஜ் அருங்காட்சியகத்தில் காட்சிப்படுத்தப்பட்டுள்ளது.  
அருங்காட்சியகத்தின் நடு முற்றத்தில், யானையின் தந்தத்திலான ஷாஜகான் மற்றும் மும்தாசு ஆகியோரின் சிற்பங்களும், ஓவியங்களும் மற்றும் ஆக்ரா கோட்டையின் படிமங்களும் உள்ளது.  
பிர்தௌசி எழுதிய ஷா நாமா நூலில் உள்ள ஓவியங்களும், 1612 இல் ஷாஜகான் கையொப்பமிட்ட அரச முத்திரையும் இவ்வருங்காட்சியகத்தில் உள்ளது.
# தாஜ் அருங்காட்சியகம், ஆக்ரா

## இதனையும் காண்க

- இந்தியத் தொல்லியல் துறையின் அருங்காட்சியகங்கள்
# பவோலி

படிக்கிணறு, இராஜஸ்தான்]]  
**பவோலி** அல்லது **படிக்கிணறு** (Baoli அல்லது Stepwell) என்பது படிக்கட்டு வடிவக் கிணறுகள் அல்லது குளங்கள் ஆகும். இவை பொதுவாக மேற்கு இந்தியாவிலும், பாக்கித்தான்வரையும் மற்றும் தெற்காசியாவின் மற்ற வறண்ட பகுதியிலும் பரந்து காணப்படுகின்றன.  
வறட்சி காலத்தில் மக்களின் தண்ணீர் தேவைக்காக இந்தக் கிணறுகள் அன்றைய மன்னர்களால் உருவாக்கப்பட்டன. இக்கிணறுகளில் நீரை அடைவதற்குப் படிக்கட்டுகள் மூலமாகக் கீழிறங்கி செல்ல வேண்டும், இவை ஓரளவு ஆழமுள்ள கிணறுகளாகவும், அதைச் சுற்றிலும் படிக்கட்டுகளை அமைத்திருக்கிறார்கள். இப்படியான கிணறுகள் குடிநீருக்கென்று தனியாகவும், குளிப்பதற்கென்று தனியாகவும் அமைக்கப்பட்டிருக்கின்றன. பெரும்பாலும் இப்படிப்பட்ட கிணறுகள் கோயில்கள், பள்ளிவாசல்கள் ஆகியவற்றுக்கு அருகில் அமைக்கப்பட்டன. சில கிணறுகளின் மேலே வழிப்போக்கர்கள் போன்றோர் தங்கிச் செல்வதற்காக அறைகளும் கட்டப்பட்டிருந்தன.
# பவோலி

## அமைப்பு

மழைக்காலத்தில் நீரைச் சேமித்துவைக்கும் வகையில் அமைக்கப்பும், கிணற்றில் நீரை அடைவதற்கான படிகள், படிகளில் விசாலமான அறைகள் என மூன்று முக்கிய அம்சங்களைக் கொண்டுள்ளன. இந்தக் கிணறுகள் பெருமளவு செங்கற்களைக் கொண்டு கட்டப்பட்டுள்ளன. இவற்றில் படிக்கட்டுகள் சுமார் 50 அடி ஆழத்தைக் கொண்டிருக்கின்றன. இந்த படிக்கட்டுக் கிணறுகள் வட்டம், செவ்வகம், எண் கோணம் போன்ற பல்வேறு வடிவங்களில் கட்டப்பட்டிருக்கின்றன. இவை முகலாய கட்டிடப் பாணியுடன், ஆங்கிலேய கட்டிடப் பாணியும் கொண்டு கட்டப்பட்டவை. இக்கிணறுகள் *ஜெனானா* எனும் பெண்களுக்கான பகுதியும், *மர்தானா* எனும் ஆண்களுக்கான பகுதியும் கொண்டதாக உள்ளன.  
இப்படியான பெருமைகளைக் கொண்ட இவை, தற்காலத்தில் பேணப்படாமல் குப்பைகள் நிறைந்த இடமாக மாறியுள்ளன. இந்தக் கிணற்றைப் போன்று தில்லி உள்ளிட்ட சில வட மாநிலப் பகுதிகளில் உள்ள கிணறுகள் நன்கு பேணப்படுகின்றன.
# பவோலி

## இதையும் காண்க

- இராணியின் படிக்கிணறு, குஜராத்
- இராணியின் படிக்கிணறு, இராஜஸ்தான்
- சாந்த் பௌரி, இராஜஸ்தான்
- அடாலஜ் படிக்கிணறு, குஜராத்
# இந்திய விடுதலைப் போராட்ட அருங்காட்சியகம்

**இந்திய விடுதலைப் போராட்ட அருங்காட்சியகம்** (Swatantrata Sangram Sanghralaya), இந்தியாவின் தலைநகமான தில்லி செங்கோட்டையில் அமைந்துள்ளது. இதனை இந்தியத் தொல்லியல் ஆய்வகம் பராமரிக்கிறது.தமிழ்நாட்டின் முதல் இந்த இந்தியாவை வென்று கொடுத்த தலைவன் மாவீரன் மருதநாயகம் பிள்ளை.
# இந்திய விடுதலைப் போராட்ட அருங்காட்சியகம்

## அருங்காட்சியகத்தில் காட்சிப்படுத்தப்பட்டவைகள்

இந்திய விடுதலைப் போராட்ட களங்களையும், வீரர்களையும், தலைவர்களையும் மையப்படுத்தி இவ்வருங்காட்சியகம் அமைக்கப்பட்டுள்ளது. அவைகள் பின்வருமாறு;  
1. 1857 சிப்பாய்க் கிளர்ச்சி தொடர்பான ஓவியங்கள்
1. 1858 – 1884 முடிய இந்திய விடுதலப் போராட்டக்களங்கள் மற்றும் விடுதலைப் போராட்ட வீரர்களின் ஓவியங்கள் மற்றும் புகைப்படங்கள்
1. 1885 – 1905 முடிய இந்திய தேசிய காங்கிரசு இயக்கப் புகைப்படங்கள்
1. 1906 – 1919 முடிய இந்திய விடுதலைப் போராட்டத்தில் மிதவாத மற்றும் தீவிரவாத சிந்தனை கொண்ட தலைவர்களின் புகைப்படங்கள்.
1. மகாத்மா காந்தி யுகம், 1920 – 1929 தொடர்பான புகைப்படங்கள்
1. ஒத்துழையாமை இயக்கத்தின் போது இந்தியா, 1930 – 1939
1. வெள்ளையனே வெளியேறு இயக்கம், 1942 போராட்டக்களங்கள்
1. இந்தியத் தேசிய இராணுவம், 1942
1. இந்திய விடுதலைக் காட்சிகள், 15 ஆகஸ்டு 1947  
இவ்வருங்காட்சியகம் இந்திய விடுதலைப் போராட்டங்கள், அதன் வரலாறு மற்றும் நிகழ்வுகள் குறித்தான புகைப்படங்கள், ஆவணங்கள், ஓவியங்கள், வண்ண அச்சுப்பிரதிகள் மற்றும் துப்பாக்கிகள், வாட்கள், கைத்துப்பாக்கிகள், கேடயங்கள், பதக்கங்கள் மற்றும் சிற்பங்களைக் கொண்டு இந்திய விடுதலை இயக்கத்தினை விளக்கும் வகையில் உள்ளது.
# இந்திய விடுதலைப் போராட்ட அருங்காட்சியகம்

## இதனையும் காண்க

- இந்தியத் தொல்லியல் துறையின் அருங்காட்சியகங்கள்
- இந்தியாவில் உள்ள அருங்காட்சியகங்களின் பட்டியல்
# ஒகுல் கைமிஸ்

**ஒகுல் கைமிசு** (*Oghul Qaimish*)(இறப்பு 1251) குயுக் கானின் முதன்மை மனைவியாவார். 1248-ல் கணவன் இறந்த பின்னர் மங்கோலியப் பேரரசை ஆட்சி செய்தார். இவர் மெர்கிட் பழங்குடியினரின் சந்ததியாவார். இருப்பினும், எச். எச். கோவொர்த் அவர் ஒரு ஒயிரட்டாக இருக்கலாம் என்று நம்புகிறார்.
# ஒகுல் கைமிஸ்

## வாழ்க்கை

1216-19ஆம் ஆண்டில் இவரது குலத்தின் கிளர்ச்சியை ஒடுக்கிய பிறகு செங்கிஸ் கான் இவரை குயுக்குக்கு மனைவியாக வழங்கினார். ஒகுல் கைமிசு குயுக்குக்கு கோஜா மற்றும் நகு என்ற இரண்டு மகன்களைப் பெற்றெடுத்தார். இவரது கணவர் துருக்கிசுதானின் கும்-செங்கிரில் இறந்தபோது, தனது கணவரின் ஒர்டோவை ஓகோடிக்குப் பரிசாக வழங்கப்பட்ட நிலமான எமில் ஆறு-கோபக் பகுதியில் 1248ம் ஆண்டு வைத்து இருந்தார். குயுக்கின் தலைமை அதிகாரிகளான, சின்கை, கதக் மற்றும் பாலா, ஒகுல் ஆட்சியாளராக பணியாற்ற உதவினர். இவர் மங்கோலிய சாமன்களுடன் தனது நேரத்தை செலவிட்டார் மற்றும் இவரது மாமியார் டோரேஜினின் அரசியல் திறமைகளின்றி இருந்தார். அவரது மகன்கள், நகு மற்றும் கோஜா, மற்றும் ஓகோடியின் பேரன் சிரமுன் ஆகியோர், அரியணைக்குத் தங்கள் உரிமையை நிலைநாட்ட முயன்றபோது, ஜகாடேய் வம்ச கான்கள் மற்றும் யெசு மோங்கே ஆகியோர் ஒகுல் கைமிசுக்கு தங்கள் ஆதரவைத் தெரிவித்தனர்.
# மோங்கே கான்

**மோங்கே** என்பவர் மங்கோலியப் பேரரசின் 4வது பெரிய கான் ஆவார். இவர் டொலுயின் வம்சத்தில் முதல் ககான் ஆவார். தனது ஆட்சியின் போது பேரரசு நிர்வாகத்தை மேம்படுத்துவதற்குக் கணிசமான சீர்திருத்தங்களைச் செய்தார். மோங்கேயின் ஆட்சியில் மங்கோலியர்கள் ஈராக், சிரியா மற்றும் நன்சோவா அரசு ஆகியவற்றைக் கைப்பற்றினர்.
# மோங்கே கான்

## உருவ அமைப்பு

உரூப்ரக்கின் வில்லியமின் கூற்றுப்படி, மோங்கே கான் நடுத்தர அளவு உயரமுடைய ஒரு மனிதன் ஆவார்.
# அரிக் போகே

**அரிக் போகே** (1219க்குப் பிறகு–1266), அவரது பெயரின் கூறுகள் **அரிக்ஹ்**, **அரிக்** மற்றும் **புக்ஹா**, **புகா** (; Chinese: 阿里不哥) என்று கூட உச்சரிக்கப்படுகின்றன, செங்கிஸ் கானின் பேரனும் டொலுயின் ஏழாவது மற்றும் இளைய மகனும் ஆவார். இவரது சகோதரர் மோங்கே கானின் இறப்புக்குப் பிறகு பெரிய கான் எனும் பட்டத்தைப் பெற்றுக் கொண்டு, மங்கோலிய சாம்ராஜ்ஜியத்தின் தலைவராக இவருடைய சகோதரர்கள் குப்லாய் கான் மற்றும் ஹுலாகு (பொதுவாக ஹூலாகு கான்) மங்கோலியத் தாயகத்தில் இல்லாத பொழுது அரிக் போகே பதவியேற்றார். 1260ல் குப்லாய் தேர்தலில் போட்டியிட்டபோது, போட்டியிடக்கூடிய பிரிவுகள் உடன்படவில்லை, இரு தரப்பினரும், குப்லாய் மற்றும் ஆரிக் போக் ஆகியோரை சிம்மாசனத்திற்குத் தேர்ந்தெடுத்தனர், இதன் விளைவாக மங்கோலியப் பேரரசைப் பிரித்த டொலுயிட் உள்நாட்டுப் போர் உருவானது. அரிக் போகேவிற்கு மங்கோலிய சாம்ராஜ்யத்தின் பாரம்பரியவாதிகள் ஆதரவளித்தனர், அவருடைய சகோதரர் குப்லாய்க்கு வடக்கு சீனா மற்றும் மஞ்சுரியாவின் மூத்த இளவரசர்கள் ஆதரவளித்தனர்.
# பிளேர் பிரேவர்மேன்

**பிளேர் பிரேவர்மேன்** (Blair Braverman 1988) என்பவர் அமெரிக்க  வீர தீரப் பெண் செயல்பாட்டாளர், எழுத்தாளர், நூலாசிரியர் ஆவார். பெண்ணிய கருத்துக்களையும் வீரதீரச் செயல்கள் ஆற்றுவது பற்றியும் இதழ்களில் கட்டுரைகள் எழுதி வருகிறார்.
தி அமெரிக்கன் லைப் என்ற வானொலி நிகழ்ச்சியில் 2015இல் கலந்து கொண்டவர்..
பதினெட்டு அகவைப் பெண்ணாக இருக்கும்போது கலிபோர்னியாவை விட்டு ஆர்க்டிக் நார்வே சென்று பனி மலை நாய்களை ஓட்ட கற்றுக் கொண்டார். அலாஸ்கா பனிப் பகுதிகளில் சுற்றுலா வழிகாட்டியாக இருந்தார்.
# தெமுர் கான்

**தெமுர் ஒல்ஜெய்டு கான்** , பிறப்புப் பெயர் **தெமுர்** (*திமுர்* என்றும் உச்சரிக்கப்படுகிறது, , அக்டோபர் 15, 1265 – பிப்ரவரி 10, 1307), **செங்சோங்** (**யுவானின் பேரரசர் செங்சோங்**; ) என்ற கோவில் பெயராலும் அழைக்கப்படுகிற இவர் மே 10, 1294 முதல் பிப்ரவரி 10, 1307 வரை ஆட்சி செய்த யுவான் வம்சத்தின் இரண்டாம் பேரரசர் ஆவார். சீனாவின் பேரரசர் தவிர, இவர் மங்கோலிய பேரரசு அல்லது மங்கோலியர்களின் ஆறாவது மாபெரும் கான் என கருதப்படுகிறார், இருப்பினும் பேரரசின் பிரிவின் காரணமாக பெயரளவில் மட்டுமே இப்பெயர் அவருக்கு இருந்தது. இவர் யுவானின் திறமையான ஆட்சியாளராக இருந்தார், இவருடைய ஆட்சி அடுத்த சில தசாப்தங்களுக்கு அதிகாரத்தின் வடிவங்களை நிறுவியது. இவருடைய பெயருக்கு மங்கோலிய மொழியில் "ஆசிர்வதிக்கப்பட்ட இரும்பு கான்" என்று பொருள்.
# குலுக் கான்

**குலுக் கான்** (*Külüg Khan*, மொங்கோலியம்: ஹுலுக் கான், Хөлөг хаан, குலுக் கயன்), பிறப்புப் பெயர் **கயிஷன்** (*கயிசன்* என்றும் உச்சரிக்கப்படுகிறது, , "சுவர்" என்று அர்த்தம்), **வுசோங்** (**யுவானின் பேரரசர் வுசோங்** என்ற கோவில் பெயராலும் அழைக்கப்படுகிறார், ) (ஆகஸ்ட் 4, 1281 – ஜனவரி 27, 1311), யுவான் வம்சத்தின் பேரரசர் ஆவார். சீனாவின் பேரரசர் தவிர, இவர் மங்கோலிய பேரரசு அல்லது மங்கோலியர்களின் ஏழாவது மாபெரும் கான் என கருதப்படுகிறார், இருப்பினும் பேரரசின் பிரிவின் காரணமாக பெயரளவில் மட்டுமே இப்பெயர் அவருக்கு இருந்தது. மங்கோலிய மொழியில் அவரது பெயர் "போர்வீரன் கான் அல்லது நல்ல குதிரையையுடைய கான்" என்று பொருள்.
# டோலி மின்ஹாஸ்

**டோலி மின்ஹாஸ்** என்பவர் ஓர் இந்திய நடிகையும் முன்னாள் மாடலும் ஆவார். இவர் 1988ஆம் ஆண்டு மிஸ் இந்தியா பட்டம் வென்றதன் மூலம் பரவலாக அறியப்பட்டார். இவர் இந்தி, பஞ்சாபி மற்றும் கன்னடத் திரைப்படங்களில் நடித்துள்ளார். மேலும் இந்தி தொலைக்காட்சி தொடர்களிலும் நடித்துள்ளார். தற்போது இவர் தில் ஸே தில் தக் என்ற தொடரில் *அம்பிகா புருஷோத்தம் பானுஷாலி* என்ற பாட்டி கதாபாத்திரத்தில் நடித்து வருகிறார்.
# டோலி மின்ஹாஸ்

## வாழ்க்கைக் குறிப்பு

இவர் பஞ்சாப் நாட்டில் உள்ள சண்டிகர் நகரில் பிறந்து வளர்ந்தவர் ஆவார். மிஸ் இந்தியா பட்டம் வென்ற பிறகு இவருக்கு பட வாய்ப்புகள் குவிந்தன. 1991ஆம் ஆண்டு தஸ்டூர் என்ற இந்தி படத்தின் மூலம் வெள்ளித்திரை உலகில் அறிமுகமானார், பிறகு அப்படத்தின் இயக்குநரான அனில் மட்டூவை காதலித்து மணந்துகொண்டார். பிறகு அவர் பல படங்களிலும் இந்தி தொடர்களிலும் நடித்தார்.
# புயந்து கான்

**புயந்து கான்** (மொங்கோலியம்: Буянт хаан), பிறப்புப் பெயர் **அயுர்பர்வதா**, **ரென்சோங்** (**யுவானின் பேரரசர் ரென்சோங்**) (சீன மொழி: 元仁宗, ஏப்ரல் 9, 1285 – மார்ச் 1, 1320) என்ற கோயில் பெயராலும் அழைக்கப்படும் இவர், யுவான் வம்சத்தின் 4வது பேரரசர் ஆவார். சீனாவின் பேரரசர் தவிர, இவர் மங்கோலிய பேரரசு அல்லது மங்கோலியர்களின் 8வது மாபெரும் கான் ஆகக் கருதப்படுகிறார், இருப்பினும் பேரரசின் பிரிவின் காரணமாக பெயரளவில் மட்டுமே இப்பெயர் அவருக்கு இருந்தது. மங்கோலிய மொழியில் அவரது பெயருக்கு "ஆசிர்வதிக்கப்பட்ட / நல்ல கான்" என்று பொருள். இவரது பெயரான "அயுர்பர்பத" சமஸ்கிருத கலவையான "அயுர்-பர்வத" என்பதிலிருந்து வந்தது, அதாவது "நீண்ட ஆயுள் மலை" என்று பொருள்படுவதாகும், இது பேரரசர் வுசோங்கின் பெயரான கைசனிலிருந்து (சீனா மொழியில் "மலைகளும் கடல்களும்" என்று பொருள்) மாறுபட்டுள்ளது.
# ஜெஜீன் கான்

**ஜெஜீன் கான்** (மொங்கோலியம்: *Шидэбал Гэгээн хаан*, *சிதேபால் கெகெகென் கயன்*), பிறப்புப் பெயர் **சிதிபாலா**, **யிங்சோங்** (**யுவானின் பேரரசர் யிங்சோங்**, சீனம்: 元英宗, பிப்ரவரி 22, 1302 – செப்டம்பர் 4, 1323) என்ற கோயில் பெயராலும் அழைக்கப்படும் இவர், யுவான் வம்சத்தின் பேரரசராக ஆட்சி புரிய புயந்து கானின் பின்வந்தவர் ஆவார். சீனாவின் பேரரசர் தவிர, இவர் மங்கோலிய பேரரசு அல்லது மங்கோலியர்களின் 9ஆவது மாபெரும் கான் ஆகக் கருதப்படுகிறார், இருப்பினும் பேரரசின் பிரிவின் காரணமாகப் பெயரளவில் மட்டுமே இப்பெயர் அவருக்கு இருந்தது. இவருடைய பெயருக்கு மங்கோலிய மொழியில் "அறிவொளி / பிரகாசமான கான்" என்று பொருளாகும்.
# எசுன் தெமுர் கான்

**எசுன் தெமுர்** (மொங்கோலியம்: Есөн Төмөр; சீன கோயில் பெயர்: டைடிங்டி; சீனம்: 元泰定帝, நவம்பர் 28, 1293 – ஆகஸ்ட் 15, 1328) குப்லாய் கானின் ஒரு கொள்ளுப் பேரனும் மற்றும் யுவான் வம்சத்தின் பேரரசராக 1323 முதல் 1328 வரை ஆட்சி செய்தவரும் ஆவார். சீனாவின் பேரரசர் தவிர, இவர் மங்கோலிய பேரரசு அல்லது மங்கோலியர்களின் 10வது மாபெரும் கான் ஆகக் கருதப்படுகிறார், இருப்பினும் பேரரசின் பிரிவின் காரணமாக பெயரளவில் மட்டுமே இப்பெயர் அவருக்கு இருந்தது. இவர் மங்கோலியப் பாரம்பரியத்தின் மீது பற்றுக் கொண்டிருந்தார். இவருடைய பெயருக்கு மங்கோலிய மொழியில் "ஒன்பது இரும்பு கான்" என்று பொருளாகும்.
# ராஜ்குமார் (இந்தி நடிகர்)

**ராஜ்குமார்** (*Raaj Kumar*, 8 அக்டோபர் 1926 - 3 சூலை 1996) இந்தித் திரைப்பட நடிகர் ஆவார். 1940 களின் பிற்பகுதியில் மும்பையில் காவல்துறை துணை அதிகாரியாகப் பணியாற்றி, பின்னர் திரைப்படங்களில் நடிக்க ஆரம்பித்தார். 1952 இல் ரங்கீலி என்ற திரைப்படத்தில் முதன் முதலாய் தோன்றினார். ஆஸ்கார் விருதுக்கு பரிந்துரைக்கப்பட்ட 1957 திரைப்படம் மதர் இந்தியாவில் முக்கிய வேடத்தில் நடித்தார். மேலும் நான்கு தசாப்தங்களுக்கு மேலாக வாழ்க்கைத் துறையில் 70 க்கும் மேற்பட்ட இந்தி படங்களில் நடித்தார்.
# ராஜ்குமார் (இந்தி நடிகர்)

## பிறப்பும், ஆரம்பவாழ்வும்

ராஜ்குமார் ஒரு காசுமீர் பண்டிதக் குடும்பத்தில் பலுச்சிசுத்தானம் மாநிலத்தில்"லோராளாய் "என்ற இடத்தில் 1926 அக்டோபர் 8 இல் பிறந்தார். தற்போது இவ்வூர் பாகிஸ்தானில் உள்ளது. இந்திய பிரிவினையை ஒட்டி மும்பைக்கு இவரது குடும்பம் இடம் பெயர்ந்தது, அங்கு அவர் மும்பை காவல்துறை துணை அதிகாரியாகப் பணி புரிந்தார்.
# ராஜ்குமார் (இந்தி நடிகர்)

## திரைப்பட வாழ்க்கை

மும்பையில் உதவி - இன்ஸ்பெக்டர் வேலையி லிருந்து விலகி சினிமாவில் 1952 முதல் நடிக்க ஆரம்பித்தார் .பல படங்களில் கதாநாயகர்க ளில் ஒருவராகவே நடித்தார் . மதர் இந்தியா படத்தில் நர்கீசின் கணவராகவும் , தில் ஏக் மந்திர் படத்தில் புற்று நோய் நோயாளியாகவும் நடித்தது இன்றும் பேசப்படுகிறது . பைகாம் படத்தில் திலீப் குமாருடனும் ,சுனில் தத் , சசிகபூர் ,பால் ராஜ் சஹானி போன்றோருடன் நடித்துள்ளார் இவ்வாறு சுமார் 70 படங்களில் நடித்துள்ளார் ..
# ராஜ்குமார் (இந்தி நடிகர்)

## சொந்த வாழ்க்கை

ராஜ்குமார் ஜெனிபர் (காயத்திரி) என்ற ஆங்கிலோ-இந்தியப் பெண்ணைத் திருமணம் புரிந்தார்.
# ராஜ்குமார் (இந்தி நடிகர்)

## இறப்பு

3 சூலை 1996 இல் 69 வயதில் அவர் தொண்டை புற்றுநோயால் இறந்தார்.
# டேவிட் தேவதாசு

**டேவிட் தேவதாசு** (*David Devadas*) இந்திய எழுத்தாளரும், இதழாளரும், விமர்சகரும், ஆவணப்படத் தயாரிப்பாளருமாவார்.
இவர் காசுமீர் பிரச்சனை பற்றிய *எதிர்காலத்தைத் தேடி (In search of Future)* என்னும் நூல் ஆசிரியர் ஆவார். இவர் பத்திரிக்கைத் துறையில் முப்பதாண்டுகால அனுபமுடையவர். இந்தியா டுடே, தி நியூ இந்தியன் எக்சுபிரசு, கல்ஃப் நியூசு, இந்துசுதான் டைம்சு மற்றும் தி எகனாமிக் டைம்ஸ் பத்திரிக்கைகளின் நிருபருமாவார். இவர் 2005ல் சமியா மிலியா இசுலாமியப் பல்கலைக்கழகத்தின் கவுரவப் பேராசிரியராகவும், நேரு நினைவு அருங்காட்சியகம் மற்றும் நூலகத்தின் மூத்த உறுப்பினராகவும் (2009-2014) பணியாற்றியுள்ளார். பின்னர் சம்மு காசுமீரின் முக்கிய ஆங்கில நாளிதழின் ஆசிரியராகவும் காசுமீர் அவன்டிபூரில் உள்ள இசுலாமிய அறிவியல் மற்றும் தொழில்நுட்பப் பல்கலைக்கழகத்தின் பேராசிரியராகவும் பணியாற்றி வருகிறார்.
# ராஜ்ஸ்ரீ (இந்தி நடிகை)

**ராஜ்ஸ்ரீ** (*Rajshree*, இந்தி: राजश्री, பிறப்பு: அக்டோபர் 8, 1944) என்பவர் இந்திய பாலிவுட் நடிகை ஆவார். ஜன்வர், பிரம்மச்சாரி போன்ற திரைப்படங்களில் நடித்துப் புகழ் பெற்றவர்.
# ராஜ்ஸ்ரீ (இந்தி நடிகை)

## வாழ்க்கைக் குறிப்பு

ராஜ்ஸ்ரீ திரைப்படத் தயாரிப்பாளரும், இயக்குநருமான வி. சாந்தாராம், நடிகை ஜெயசிறி ஆகியோரின் மகளாவார். அமெரிக்காவிற்குப் படப்பிடிப்பு ஒன்றிற்காக சென்றிருந்த போது அங்கு அமெரிக்க மாணவரான கிரெக் சாப்மேன் என்பவரை சந்தித்து காதல் கொண்டார். இவர்கள் மூன்றாண்டுகளின் பின்னர் திருமணம் செய்தனர். அதன் பின்னர் அவர் அமெரிக்காவுக்குக் குடி பெயர்ந்து கணவருடனும், ஒரு மகளுடனும் லாசு ஏஞ்சலசில் வசித்து வருகிறார். அங்கு அவர் ஒரு ஆடை வணிக நிறுவனத்தை வெற்றிகரமாக நடத்தி வருகிறார். அதே வேளையில் திரைப்படத் தொழிலிலும் பணியாற்றி வருகிறார். சில படங்களைத் தயாரித்துள்ளார்.  
ராஜ்ஸ்ரீ தன் பத்தாவது வயதில் *சுபா கா தாரா* என்ற திரைப்படத்தில் நடித்தார். தன் தந்தை இயக்கிய * கீத் கயா பத்ரோன் நே* என்ற படத்தில் ஜிதேந்திராவுடன் இணைந்து நடித்தார் .
இவர் சம்மி கபூருடன் இணைந்து நடித்த பிரம்மச்சாரி இருவருக்கும் 1968 இல் விருது வாங்கி தந்தது.
# சிறிய தவிட்டுப் புறா

## பெயர்கள்

தமிழில்: சிறிய தவிட்டுப் புறா, சிரிக்கும் புறா  
ஆங்கிலப்பெயர் :**Little Brown Dove **  
அறிவியல் பெயர் :***Streptopelia senegalensis***
# சிறிய தவிட்டுப் புறா

## உடலமைப்பு

27 செ.மீ. - வெளிர் சிவப்புத் தோய்ந்த பழுப்பும், சாம்பல் நிறமான உடலைக் கொண்டது. கழுத்தின் பக்கங்களில் கருப்பும் செம்பழுப்புமான கட்ட அமைப்புக் கொண்டது. மார்பு இளஞ் சிவப்புத் தோய்ந்த பழுப்பாகவும், வயிறு வெண்மையாகவும் இருக்கும்.
# சிறிய தவிட்டுப் புறா

## காணப்படும் பகுதிகள்

தமிழகமெங்கும் திருகுகள்ளி, சப்பாத்திக் கள்ளி ஆகியன வேலியாகவும் புதராகவும் வளர்ந்திருக்கும் விவசாய நிலங்களைச் சார்ந்து பிற புறாக்களோடு சேர்ந்து திரியும்.
# சிறிய தவிட்டுப் புறா

## உணவு

அறுவடையான நிலங்களில் தானியங்களையும் புல் பூண்டின் விதைகளையும் இளந்தளிர்களையும் உணவாகத் தேடித் தின்னும் **கூரூரூ**.. **கூரூஉஉ** என்றோ **குரு** **ரூ ரூ** என்றோ குரல் கொடுக்கும்.
# சிறிய தவிட்டுப் புறா

## இனப்பெருக்கம்

ஆண்டு முழுவதும் இனப்பெருக்கம் செய்வது உண்டெனினும் சிறப்பான பருவம் ஜனவரி முதல் அக்டோபர் வரை கள்ளிப்புதர்களில் குச்சிகள், இலைதடைகளைக் கொண்டு தட்டமைப்பில் கூடு வைத்து 2 முட்டைகள் இடும்.
# மணிப்புறா

**மணிப்புறா** என்பது ஆங்கிலத்தில் (Spotted Dove) (உயிரியல் பெயர்: *streptopelia chinensis*) என்று அறியப்படுகிறது இது இந்தியத் துணைக்கண்டத்திலும் தென்கிழக்காசியாவிலும் காணப்படுகிறது, சிறிய நீண்ட வாலை கொண்ட சிற்றினம் ஆகும். இப்பறவை மாடப்புறாவைவிடச் சிறியது, மெலிந்த உருவத்துடன், தவிட்டு நிறத்துடன், கருநிற பின்கழுத்து உடையது. இவை இணைகளாய் அல்லது சிறு கூட்டமாக பசுமையான புன்செய் நிலங்களில் மேயும்.
# மணிப்புறா

## வகைபிரித்தல்

இதில் ஐந்து துணையினங்கள் அங்கீகரிக்கப்பட்டுள்ளன:
- இந்திய மணிப்புறா *Spilopelia chinensis suratensis* (Gmelin, JF, 1789) – பாக்கித்தான், இந்தியா, நேபாளம், பூட்டான்
- *Spilopelia chinensis ceylonensis* (Reichenbach, 1851) – இலங்கை (சுரடென்சிசை (*suratensis*) விட குறுகிய இறக்கைகள் கொண்டது )
- *Spilopelia chinensis tigrina* (Temminck, 1809) – வங்கதேசம் மற்றும் வடகிழக்கு இந்தியா இந்தோசீனா வழியாக பிலிப்பீன்சு மற்றும் சுந்தா தீவுகள் வரை
- *Spilopelia chinensis chinensis* (Scopoli, 1786) – வடகிழக்கு மியான்மர் முதல் நடு மற்றும் கிழக்கு சீனா, தைவான்
- *Spilopelia chinensis hainana* (ஆர்டெர்ட், 1910) – ஆய்னான் (தென்கிழக்கு சீனாவில்)
# மணிப்புறா

## உடலமைப்பு

30 செ.மீ. - கருப்பும் வௌ்ளையுமான சதுரங்கப் பலகையை ஒத்த புள்ளிகளைப் பின் கழுத்தில் கொண்ட இதன் உடலின் மேற்பகுதி இளஞ்சிவப்புக் கலந்த பழுப்பாகவும் சாம்பல் நிறமாகவும் இருக்கும். மார்பு இளஞ்சிவப்பாகவும் வயிறு, வாலடி, வால் கீழ் இறகுகள் வெள்ளையாகவும் இருக்கும்.
# மணிப்புறா

## காணப்படும் பகுதிகள்

நீர் வளமிக்க காடுகளையும் விளைநிலங்களையும் ஈரமிக்க இலையுதிர் காடுகளையும் சார்ந்து இணையாகவோ சிறு கூட்டமாகவோ திரியும்.
# மணிப்புறா

## உணவு

காட்டுப்பாதைகளிலும் அறுவடை முடிந்த வயல்களிலும் தானியங்களையும் புல் விதைகளையும் உணவாகப் பொறுக்கித் தின்னும். இனப்பெருக்கப் பருவம் நெருங்கும் போது உயர இருந்து இறக்கை மடக்கிக் கீழே குப்புற விழும் பழக்கம் கொண்டது. **க்ரூக்ரூக்** எனக் குரல் கொடுக்கும். இக்குரல் ஒலி வட்டாரத்திற்கு வட்டாரம் மக்களின் வட்டார மொழி போலச் சிறிதளவு வேறுபடுவது உண்டு.
# மணிப்புறா

## இனப்பெருக்கம்

ஆண்டு முழுவதும் மரங்களில் தாழ்வான கிளைகளிடையே தட்டுப் போல கூடமைத்து 2 முட்டைகள் இடும். மக்கள் வாழும் பங்களாக்களின் மாடிச்சுவர் பிதுக்கம். இறவாரம், கோப்பு ஆகியவற்றிலும் கூடும் அமைக்கும்.
# சாம்பல் நெற்றிப் புறா

**சாம்பல் நெற்றிப் புறா** (*Pompadour Green– Pigeon*, *Treron pompadora*) தெற்கு மற்றும் தென்கிழக்கு ஆசியாவில் காணப்படும் ஒரு சிற்றினக் குழுவாகும்.
# சாம்பல் நெற்றிப் புறா

## சிற்றினக் குழு

பல வகைப்பாட்டியலாளர்கள் பாம்படோர் பச்சை புறாவினை பல சிற்றினங்களாகப் பிரித்துள்ளனர், இவை கீழே பட்டியலிடப்பட்டுள்ளன:  
| இலங்கை பச்சை புறா | *தெரெரான் பம்பாதோரா* | இலங்கை |  |
| --- | --- | --- | --- |
| சாம்பல் நெற்றி பச்சைப் புறா | *தெரெரான் அபினிசு* | இந்தியாவின் மேற்குத் தொடர்ச்சி மலை |  |
| அந்தமான் பச்சைப் புறா | *தெரெரான் குளோராப்டெரசு* | அந்தமான் மற்றும் நிக்கோபார் |  |
| சாம்பல்-தலை பச்சைப் புறா | *தெரெரான் பாயெரெ* | வடகிழக்கு இந்தியா மற்றும் நேபாளம், கிழக்கு சீனாவின் யுனான் மற்றும் தெற்கே இந்தோனேசியா (கிராவின் இஸ்த்மஸின் வடக்கு) |  |
| பிலிப்பீன்சு பச்சைப் புறா | *தெரெரான் ஆக்சிலாரிசு* | பிலிப்பீன்சு |  |
| புரு பச்சைப் புறா | *தெரெரான் அரோமாடிகசு* | இந்தோனேசியா தீவு, புளோரசு கடல் மற்றும் புரு | } |
# சாம்பல் நெற்றிப் புறா

## உடலமைப்பு

இந்தப் புறாக்களின் உடல் நீளம் சுமார் 28 செ. மீ. வரை இருக்கும். சாம்பல் நிறத்தலையும், நெற்றியும் செம்பழுப்பு நிற முதுகும் பசுமை தோய்ந்த மார்பும் ஆலிவ் பழுப்பான வாலிறகுகளும் கொண்டவை இவை. பெண் பறவையின் முதுகு செம்பழுப்புக்குப் பதிலாக ஆலிவ் தோய்ந்த பச்சையாக இருக்கும்.
# சாம்பல் நெற்றிப் புறா

## காணப்படும் பகுதிகள்

இது இந்தியா, இலங்கை, பிலிப்பீன்சு மற்றும் மொலுக்காஸ் வரை வெப்பமண்டல தெற்காசியாவின் காடுகளில் பரவலாக காணப்படும் குழுவாகும். இந்தியாவில், இவை மேற்குத் தொடர்ச்சி மலைகள், கிழக்குத் தொடர்ச்சி மலைகளின் சில பகுதிகள், வடகிழக்கு இந்தியா மற்றும் அந்தமான் தீவுகளில் பிரிக்கப்பட்ட குழுக்களாக காணப்படுகின்றன. மேற்குத் தொடர்ச்சி மலை சார்ந்த பகுதிகளில் சமதரை முதல் 1200 மீ வரை பசுங்காடுகளைச் சார்ந்து மரங்கள் பழுக்கும் பருவத்திற்கேற்ப இருப்பை மாற்றிக்கொண்டு திரியக் காணலாம். காபித் தோட்டங்களில் காணப்படும் இது அங்கு அமைந்துள்ள சுண்ணாம்பு பூசப்பட்ட பங்களாக்களின் சுவர்களில் முட்டி மோதி இறப்பது அடிக்கடி நிகழ்வதாகத் தெரிவிக்கப்பட்டுள்ளது.
# சாம்பல் நெற்றிப் புறா

## உணவு

10 முதல் 12 வரையான குழுவாக அத்தி, ஆல், சூரை முதலான மரங்களில் பழங்களைத் தேடித் தின்னும். காலையிலும் மாலையில் அடைவதற்கு முன்னும் காடுகளின் எல்லையில் நிற்கும் பெரிய மரங்களின் இலைகளற்ற நுனிக்கொம்புகளில் கூட்டமாக அமர்ந்து இனிய சீழ்க்கைக் குரல் கொடுக்கும் பழக்கம் கொண்டது.
# சாம்பல் நெற்றிப் புறா

## இனப்பெருக்கம்

டிசம்பர் முதல் மார்ச் முடிய நடுத்தரமான மரங்களில் குச்சிகளால் மேடை அமைப்பில் கூடமைத்து 2 முட்டைகள் இடும்.
# பன்னாட்டு அணு ஆயுத ஒழிப்பு பிரசார குழு

**சர்வதேச அணு ஆயுத ஒழிப்பு பிரசார குழு** சுருக்கமாக **ஐகேன்** **(International Campaign to Abolish Nuclear Weapons** (சுருக்கமாக **ICAN**, என உச்சரிக்கப்படுகிறது /ˈaɪkæn/ EYE-kan) என்பது உலகளாவிய அமைப்பாகும். இது அணு ஆயுதங்கள்மீதான தடை ஒப்பந்தத்தை முழுமையாக கடைப்பிடிக்கவும், முழுமையான செயல்படுத்தவும் செயல்பட்டு வருகிறது. ஐகேன் அமைப்பு 2007 ஆம் ஆண்டு துவங்கப்பட்டது. இவ்வமைப்பின் தலைமையகம் ஜெனிவாவில் உள்ளது. நூற்றுக்கணக்கான தொண்டு நிறுவனங்களின் கூட்டணியான இவ்வமைப்பு, 2017 ஆண்டுவாக்கில் 101 நாடுகளில் செயல்பட்டு வருகிறது.  
அணுஆயுத ஒழிப்புக்காக போராடி வரும் இந்த அமைப்புக்கு 2017 ஆண்டு அமைதிக்கான நோபல் பரிசு வழங்கப்பட்டுள்ளது. "அணு ஆயுதங்கள் மீதான, `ஒப்பந்த தடையை உருவாக்க சிறப்பான களப்பணி ஆற்றியமைக்காக இந்த விருது"
எனக் குறிப்பிடப்பட்டுள்ளது.
# பன்னாட்டு அணு ஆயுத ஒழிப்பு பிரசார குழு

## பணிகள்

இந்த அமைப்பு துவக்கப்பட்டதில் இருந்து அணுஆயுத போரினால் ஏற்படும் விளைவுகளையும், துயரங்களையும் தொடர் பரப்புரை வழியாக விழிப்புணர்வு ஏற்படுத்தியும், ஆணுஆயுத எதிர்ப்பு நடவடிக்கைகளிலும், அணு ஆயுத சோதனை நடத்துவதற்கும் எதிர்ப்பு தெரிவித்து வருகிறது.
மேலும் அமெரிக்கா, வடகொரியா, ஈரான் ஆகிய நாடுகள் அணு ஆயுத உற்பத்தியை குறைத்ததில் இந்த அமைப்பின் பங்கு குறிப்பிடத்தக்கது. 2017 சூலை மாதம், ஐகேன் அளித்த அழுத்தத்தின் காரணமாக, 122 நாடுகள், படிப்படியாக அணு ஆயுதங்களை குறைத்து, தடை செய்யும் ஐ.நாவின் ஒப்பந்தத்தை எடுத்துக்கொண்டன. ஆனால், அணு ஆயுதங்களை வைத்துள்ளதாக அறியப்படும், இங்கிலாந்து, அமெரிக்கா உள்ளிட்ட 9 நாடுகள் இந்த ஒப்பந்தத்தில் கையெழுத்திடவில்லை என்பது குறிப்பிடத்தக்கது.
# எசுகெய்

**எசுகெய் பகதூர்** அல்லது **எசுகெய்** (நவீன மொங்கோலியம்: Есүхэй баатар, *யெசுகெய் பாடர்*; இறப்பு 1171), கமக் மங்கோலியக் கூட்டமைப்பின் முக்கிய தலைவராகவும், தெமுஜினின் (பின்னாளில் செங்கிஸ் கான் என அறியப்பட்டவர்) தந்தையாகவும் அறியப்படுபவர். இவர் போர்சிசின் குடும்பத்தில் பிறந்தார், இவருடைய பெயருக்கு "ஒன்பது போல" என்று பொருள், அதாவது அவர் மங்கோலியர்களின் அதிர்ஷ்ட எண்ணான ஒன்பது இலக்கத்தின் மிகச்சிறந்த குணங்களைப் பெற்றுள்ளார் என்று பொருள்.
# எசுகெய்

## வாழ்க்கை

எசுகெய் சின் அரசமரபால் ககானாக அறிவிக்கப்பட்ட காபூல் கானின் இரண்டாவது மகனான பார்டன் பாகதூரின் மகன் ஆவார். காபூல் கான், முதன் முதலில் மங்கோலியர்கள் அனைவரையும் ஒன்றிணைக்க முயற்சி செய்த கய்டுவின் பேரன் ஆவார். எசுகெய் தனது முதல் மனைவி சோச்சிகல் மூலம் இரு குழந்தைகளைப் பெற்றார்: பெக்தர் மற்றும் பெலகுதை. *மங்கோலியர்களின் இரகசிய வரலாற்றின்* படி இளம் தெமுஜின் அவரது அண்ணன் பெக்தரை வேட்டையாடும்போது கொன்றார். ஆனால் அவரது மற்றொரு ஒன்றுவிட்ட சகோதரன், பெலகுதை, ஒரு நல்ல நண்பனாக இருந்தார், பின்னர் செங்கிஸ் கானுக்குக் கீழ் ஒரு தளபதியாகப் பணியாற்றினார். எசுகெய்யின் இரண்டாவது மற்றும் தலைமை மனைவி ஓவலுன், ஒலகோனுடு வன மக்களின் ஒரு மகள் ஆவார். ஓவலுனை அவரது புதிய கணவர் சிலேடுவிடமிருந்து, எசுகெய் அவரது அண்ணன் நெகுன் தைசி மற்றும் தம்பி தரிதை ஒச்சிகன் உதவியுடன் கடத்தினார்.
# எசுகெய்

## குடும்பம்

- *மங்கோலியர்களின் இரகசிய வரலாறு*
# அல்டேர்னி பறவை ஆய்வகம்

**அல்டேர்னி பறவை ஆய்வகம்** *(Alderney Bird Observatory)* என்பது ஆங்கிலக் கால்வாயில் அமைந்துள்ள அல்டேர்னி திவில் இருக்கின்ற பறவை ஆய்வகம் ஆகும். பறவைக் குடிபெயர்வு மற்றும் தீவின் கடற்பறவை குடியேற்றங்களைப் பற்றிய ஆய்வுகளை மேற்கொள்வதற்காக அல்டேர்னி வனவிலங்கு அறக்கட்டளை மூலமாக மார்ச் 2016 ஆம் ஆண்டில் இந்த ஆய்வகம் நிறுவப்பட்டது  
இரண்டு ஆண்டுகளுக்குள் பிரித்தானியா மற்றும் அயர்லாந்தில் 19 வது அங்கீகாரம் பெற்ற பறவை ஆய்வமாக அல்டேர்னி பறவை ஆய்வகத்தை மாற்ற திட்டமிடப்பட்டுள்ளது. பிரித்தானிய ஒலிபரப்புக் கூட்டுத்தாபனம் அல்டேர்னி பறவை ஆய்வகம் தொடர்பான ஒரு நிகழ்ச்சியை 2016 ஆம் ஆண்டு மே மாதம் ஒலி பரப்பியது.
# நிக்கோலாய் இமானுவேல்

**நிக்கோலாய் மார்க்கோவிச் இமானுவேல்** (*Nikolay Markovich Emanuel*, , அக்டோபர் 1, 1915 - திசம்பர் 7, 1984) ஒரு உருசிய, சோவியத் வேதியியலாளர் ஆவார். வேதி வினைவேகவியல் மற்றும் வேதி வினைகளின் விசையியல் ஆகிய பிரிவுகளில் இவர் முக்கிய நிபுணராக இருந்தார். 1944 முதல் மாஸ்கோ அரசுப் பல்கலைக்கழகத்தில் விரிவுரையாளாராகப் பணிபுரிந்த இவர், 1950 ஆம் ஆண்டில் முழுமையாக ஒரு பேராசிரியராக நியமிக்கப்பட்டார். 1958 ஆம் ஆண்டில் பல்கலைக் கழகத்துடன் இணைந்த அறிவியல் கழகத்தில் உறுப்பினராக இருந்தார். 1966 ஆம் ஆண்டில் சோவியத் அறிவியல் கழகத்தில் முழு உறுப்பினரானார். 1974 இல் இவர் இராயல் சுவீடிய அறிவியல் கழகத்தில் ஒரு வெளிநாட்டு உறுப்பினராகத் தேர்ந்தெடுக்கப்பட்டார். மரணத்திற்குப் பின்னர் மாசுகோவில் அடக்கம் செய்யப்பட்டார்.
# பெரிய பச்சைப் புறா

**பெரிய பச்சைப் புறா** (*Green imperial pigeon*) காடுகளில் வாழும் ஒரு பெரிய புறா சிற்றினமாகும். இதன் விலங்கியல் பெயர் *துகுலா ஏனியா* என்பதாகும். இது நேபாளம், தென்னிந்தியா மற்றும் இலங்கையிலிருந்து கிழக்கு நோக்கி தெற்கு சீனா, இந்தோனேசியா மற்றும் பிலிப்பீன்சு வரை பரவி மிகப்பெரிய வரம்பினைக் கொண்டுள்ளது.
# பெரிய பச்சைப் புறா

## வகைபிரித்தல்

இதில் பதினோரு துணையினங்கள் உள்ளன:
- *து. ஏ. சில்வாடிகா* (Samuel Tickell, 1833) – Indian green imperial pigeon – வட இந்தியா மற்றும் நேபாளம் முதல் தென் சீனா முதல் தாய்லாந்து மற்றும் இந்தோசீனா வரை
- *தென்னிந்திய பெரிய பச்சைப் புறா* (பிளைத், 1849) –தென் இந்தியா, இலங்கை
- *து. ஏ. அந்தமானிகா* Abdulali, 1964 – அந்தமான் தீவுகள்
- *து. ஏ. கன்சோபிரினா* (Salvadori, 1887) – எங்கனோ தீவைத் தவிர மேற்கு சுமாத்திரா
- *து. ஏ. polia* (Oberholser, 1917) – Sunda green imperial pigeon – மலாய் தீபகற்பம் முதல் பெரிய மற்றும் சிறு சுண்டாத் தீவுகள் வரை
- *து. ஏ. பலவானென்சிசு* (Blasius, W, 1888) பங்கி தீவுகள் (வடக்கு போர்னியோ) முதல் பலவான் அருகிலுள்ள தீவுகள் (தென்மேற்கு பிலிப்பைன்ஸ்)
- *து. ஏ. பூகானெசிசு* (Hachisuka, 1930) – வடக்கு பிலிப்பைன்ஸ் (கலயன், கமிகுயின், ஃபுகா தீவு)
- *து. ஏ. நச்சாலிசு* (Cabanis, 1882) – Maroon-naped imperial pigeon – வடக்கு லூசோன் (வடக்கு பிலிப்பைன்ஸ்)
- *து. ஏ. ஏனியா* (Linnaeus, 1766) – Nominate subspecies – பிலிப்பைன்ஸ் (வடக்கு லூசோன் மற்றும் பலவான் தவிர)
- *து. ஏ. இண்டர்மீடியா* (Meyer, AB & Wiglesworth, 1894) – Talaud imperial pigeon – தலாட் தீவுகள் மற்றும் சங்கிஹே தீவுகள்
- *து. ஏ. பாலின* (Bonaparte, 1854) – Chestnut-naped imperial pigeon – சுலாவெசி, டோகியன், பாங்காய் மற்றும் சுலா தீவுகள்.
# பெரிய பச்சைப் புறா

## உடலமைப்பு

பெரிய பச்சைப் புறா அளவில் தடிமனானது. உடல் நீளம் 45 சென்டிமீட்டர் (18அங்குலம்) ஆகும். இதன் பின்புறம், இறக்கைகள் மற்றும் வால் ஆகியவை உலோக பச்சை நிறத்தில் உள்ளன. அரக்கு நிற வாலடிடிப்பகுதியினைத் தவிர, தலை மற்றும் ஏனைய அடிப்பகுதி வெண்மையானது. ஆண் பெண் பறவைகள் ஒரே மாதிரியான தோற்றமுடையன.
# பெரிய பச்சைப் புறா

## பரவலும் வாழிடமும்

உணவுண்ணும் பச்சைப்புறா]]
பச்சைப்புறா காடுகளில் வாழும் இனமாகும். இது வெப்பமண்டல தெற்கு ஆசியாவில் நேபாளம் மற்றும் இந்தியா கிழக்கே இந்தோனேசியா வரை பரவலாக வசித்து இனப்பெருக்கம் செய்யும் பறவையாகும். இது பல துணையினங்களை கொண்டுள்ளது. இதில் தனித்துவமானது சுலாவெசி துணையினம்.
# பெரிய பச்சைப் புறா

## நடத்தையும் சூழலியலும்

இது ஒரு மரப் புறா, மரத்தின் மேற்புறத்தில் உள்ள தாவரப் பொருட்களை உண்ணும். இது வேகமாகவும் நேராகவும் சீராக இறக்கைகளை அசைத்துப் பறக்கும் தன்மையுடையது. மரத்தில் குச்சிகளைப் பயன்படுத்திக் கூடு கட்டி வெண்ணிற முட்டைகளை இடும். இவை கூட்டமாக வாழ்வதில்லை; ஆனால் சிறிய மந்தைகளாகக் காணப்படும்.
# பெரிய பச்சைப் புறா

## காணப்படும் பகுதிகள்

மேற்கு, கிழக்குத் தொடர்ச்சி மலைசார்ந்த மாவட்டங்களில் பசுங்காடுகள், இலையுதிர; காடுகள் ஆகியவற்றில் சமவெளி முதல் 300 மீ வரை பழமரங்கள் பழுக்கும் பருவத்தில் கேற்பத் திரியக் காணலாம். மற்ற புறாக்களைப் போலப் பெருங் கூட்டமாகத் திரள்வதில்லை.
# மந்திப் புறா

**மந்திப் புறா** (Mountain imperial pigeon) தென்கிழக்கு ஆசியாவில் பரவலாக காணப்படும் புறா வகைகளுள் ஒன்றாகும்.
# மந்திப் புறா

## பெயர்கள்

தமிழில் :**மந்திப் புறா**  
ஆங்கிலப்பெயர் :**Mountain Imperial – Pigeon**  
அறிவியல் பெயர் :***Ducula badia***
# மந்திப் புறா

## உடலமைப்பு

அதிகபட்ச உடல் நீளம் 43 செ.மீ. வரை இருக்கும். ஆலிவ் பழுப்பு நிறங்கொண்ட உடலும் வெளிர்சாம்பல் நிறத்தலையும் மார்பினையும் கொண்டது.
# மந்திப் புறா

## காணப்படும் பகுதிகள்

வடகிழக்கு இந்தியாவின் மலைப் பகுதிகளிலும் தென்மேற்கு இந்தியாவின் மலைப் பகுதிகளும் மட்டுமே இவை காணப்படும். இந்தியாவின் இடைப்பட்ட பகுதிகளில் காணப்படுவதில்லை. தமிழ்நாட்டில் மேற்குத் தொடர்ச்சி மலையில் உள்ள பசுங்காடுகளில் காணப்படுகிறது. கடல் மட்டத்திலிருந்து சுமார் 2000 மீட்டர் உயரம் வரை இவற்றைக் காணலாம்.
# மந்திப் புறா

## உணவு

இவை 15 முதல் 20 வரையான குழுவாக வாழும்; பெரிய மரங்களில் இலை தழைகளிடையே மறைந்து இரை தேடும். பழங்களையே முக்கிய உணவாகக் கொள்ளும். இது சாதிக்காயை முழுவதுமாக அப்படியே விழுங்கும் பழக்கமுடையது. காலையிலும் பிற்பகலிலும் உயரக்கிளைகளில் அமர்ந்து வெயில் காயும். இது இருட்டுவதற்கு முன்பே அடையும் இடம் செல்லும். ***கஉயுக்கோ*** ***க்உயூக்கோ*** என குரல் கொடுக்கும்.
# மந்திப் புறா

## இனப்பெருக்கம்

ஜனவரி முதல் மே வரை சிறிய மரங்களிலும் அவற்றில் சுற்றி வளர்ந்திருக்கும் பெரிய கொடிகளிடையும் கூடமைத்து ஒரு முட்டையிடும்.
# பராபர் குகைகள்

**பராபர் குகைகள்**, இந்தியக் குடைவரைக் கட்டடங்களில் மிகவும் பழமையானதாகும். பராபர் குகைக் குடைவரை அமைப்புகள் மௌரியப் பேரரசின் காலத்தில் அசோகர் மற்றும் தசரத மௌரியர் ஆட்சிக் காலத்தில் அமைக்கப்பட்டது.
# பராபர் குகைகள்

## அமைவிடம்

ஏழு குகைத் தொகுதிகளுடைய பராபர் குகைகள், பிகார் மாநிலத்தின் ஜகானாபாத் மாவட்டத்தில், *முக்தம்பூர்* மலைப்பகுதியில் அமைந்துள்ளது. கயை நகரத்திலிருந்து வடக்கே 24 கி.மீ. தொலைவில், பராபர் மற்றும் நாகர்ஜுனி மலைகளில் அமைந்துள்ளது.
# பராபர் குகைகள்

## அமைப்பு

பராபர் மலை மற்றும் நாகர்ஜுனி மலைகளில் அமைந்த பராபர் குகைகளில் நான்கு பராபர் மலையிலும்; மூன்று நாகர்ஜுனி மலையிலும் அமைந்துள்ளது. பராபர் குகைகளின் குடைவரைகளை பௌத்த பிக்குகள், சமணத் துறவிகள் மற்றும் ஆசிவகர்கள் பயன்படுத்தினர்.
தற்போது பராபர் குகைகளில் பல இந்துசமயக் கடவுளர்களின் சிற்பங்களும் உள்ளது.
# பராபர் குகைகள்

## இதனையும் காண்க

- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
* லோம ரிஷி குகை
- கும்ஹரார்
- பௌத்த தொல்லியற்களங்கள்
# நாயன்மார்கட்டு நாயன்மார் குருபூசை மடம்

சிங்கையாரியச் சக்கரவர்த்திகளினால் அரசாட்சி செய்யப்பட்ட யாழ்ப்பாண இராச்சியத்தின் தலைநகராக விளங்கிய நல்லூரின் கிழக்கு எல்லையாக விளங்கிய பழமையான ஊர் நாயன்மார்கட்டு ஆகும். நாயன்மாருக்கு குருபூசை மடங்கட்டி செய்த அரும்பணியினால் நாயன்மார்கட்டு என பெயர் பெற்றது வரலாறு.  
நாயன்மார்கட்டுப் பிராந்தியத்தின் பண்பாட்டுத் தொன்மையில் மடத்து வளவு அல்லது மடத்து வாசல் எனக் குறிப்பிடப்படும் பகுதி மிகப் பிரகானமானது ஆகும். இராசகுமாரன் வளவிற்கு நேர் கிழக்கே நாயன்மார்கட்டுக் திருக்களத்திற்கு வடபுறத்தே, அதன் அருகாமையில் அமைந்துள்ள நிலப்பரப்பே மடத்து வளவு அல்லது "மடத்து வாசல்" என அழைக்கப்படுவதனைக் காணலாம். இங்கு அறுபத்துமூவர் நாயன்மார் குருபூசை மடம் இருந்த்தாக மரபுகள் எடுத்துக் காட்டுகின்றன. இக் குருபூசை மடத்துடன் இணைந்த வகையிலேயே "சரஸ்வதி மஹால்" என்று அழைக்கப்பட்ட புரதான நூலகமொன்று நாயன்மார்கட்டில் அமைந்திருந்தது என்பதும் மரபுகள் வாயிலாக அறிந்த கொள்ளமுடியும்.  
நாயன்மார்கட்டு நாயன்மார் குருபூசை மடம் தொடர்பாக யாழ்ப்பாணச் சரித்திரம் எனும் நூலில் நூலாசிரியர் ஆ. முத்துத்தம்பிப்பிள்ளை பின்வருமாறு பதிவு செய்கின்றார். “குணபூஷண சிங்கையாரியச் சக்கரவர்த்தியின் உத்தரவிற்கமைய அவனது மந்திரி அறுபத்துமூன்று நாயன்மார்க்கும் ஒருமடாலயம் அமைப்பித்தான். அறுபத்து மூவர் மடமிருந்தவிடம் நாயன்மார்கட்டென வழங்குகின்றது.”
# நாயன்மார்கட்டு நாயன்மார் குருபூசை மடம்

## உசாத்துணை நூல்கள்

ஆ. முத்துத்தம்பிப்பிள்ளை யாழ்ப்பாணச் சரித்திரம், இரண்டாம் பதிப்பு, 1915, பக். 27, 28  
நாயன்மார்கட்டு
# விக்கிப்பீடியா:Statistics/weekly/8-Oct-2017
| 113 | Balaji. G M | 0 | 0 | 0 | 0 | 0 | 0 | 1 | 1 | 0 |  |
| 114 | 106.203.70.234 | 0 | 1 | 0 | 0 | 0 | 0 | 0 | 1 | 0 |  |
| 115 | ஜெ. அப்துர்ரஹ்மான் | 0 | 0 | 0 | 0 | 0 | 0 | 1 | 1 | 0 |  |
| 116 | Mohan Ramanathan | 0 | 1 | 0 | 0 | 0 | 0 | 0 | 1 | 0 |  |
| 117 | 144.48.48.129 | 0 | 1 | 0 | 0 | 0 | 0 | 0 | 1 | 94 |  |
| 118 | 106.208.240.195 | 0 | 1 | 0 | 0 | 0 | 0 | 0 | 1 | 0 |  |
| 119 | 59.95.164.146 | 0 | 1 | 0 | 0 | 0 | 0 | 0 | 1 | 34 |  |
| 120 | Muhammed Rashid ibnu abdul kareem | 0 | 0 | 0 | 0 | 0 | 0 | 1 | 1 | 0 |  |
| 121 | மே.சு.ச.தமிழ்ச்செல்வன் | 0 | 0 | 0 | 0 | 0 | 0 | 1 | 1 | 0 |  |
| 122 | 43.250.241.133 | 0 | 1 | 0 | 0 | 0 | 0 | 0 | 1 | 0 |  |
| 123 | 2405:204:7105:8418:0:0:16E8:88AC | 0 | 1 | 0 | 0 | 0 | 0 | 0 | 1 | 35 |  |
| 124 | Muthuveltk | 0 | 0 | 0 | 0 | 0 | 0 | 1 | 1 | 0 |  |
| 125 | Sivam29 | 0 | 0 | 0 | 0 | 0 | 0 | 1 | 1 | 0 |  |
| 126 | Zumalabe | 0 | 1 | 0 | 0 | 0 | 0 | 0 | 1 | 14 |  |
| 127 | 117.249.172.0 | 0 | 1 | 0 | 0 | 0 | 0 | 0 | 1 | 33 |  |
| 128 | 27.62.29.105 | 0 | 1 | 0 | 0 | 0 | 0 | 0 | 1 | 33 |  |
| 129 | 86.97.214.247 | 0 | 1 | 0 | 0 | 0 | 0 | 0 | 1 | 77 |  |
| 130 | 106.203.13.225 | 0 | 1 | 0 | 0 | 0 | 0 | 0 | 1 | 0 |  |
| 131 | 2405:204:70C0:2BAA:0:0:F1D:18A0 | 0 | 1 | 0 | 0 | 0 | 0 | 0 | 1 | 3 |  |
| 132 | 175.157.223.27 | 0 | 1 | 0 | 0 | 0 | 0 | 0 | 1 | 0 |  |
| 133 | 111.65.60.239 | 0 | 1 | 0 | 0 | 0 | 0 | 0 | 1 | 170 |  |
| 134 | Deva noah | 0 | 1 | 0 | 0 | 0 | 0 | 0 | 1 | 2 |  |
| 135 | Paandiyan s | 0 | 1 | 0 | 0 | 0 | 0 | 0 | 1 | 58 |  |
| 136 | Kavin Prabhakaran | 0 | 0 | 0 | 0 | 0 | 0 | 1 | 1 | 0 |  |
| 137 | 103.254.102.16 | 0 | 1 | 0 | 0 | 0 | 0 | 0 | 1 | 162 |  |
| 138 | 103.237.56.49 | 0 | 1 | 0 | 0 | 0 | 0 | 0 | 1 | 45 |  |
| 139 | ஆனந்தி | 0 | 1 | 0 | 0 | 0 | 0 | 0 | 1 | 160 |  |
| 140 | 122.174.181.142 | 0 | 1 | 0 | 0 | 0 | 0 | 0 | 1 | 114 |  |
| 141 | 106.203.50.9 | 0 | 1 | 0 | 0 | 0 | 0 | 0 | 1 | 34 |  |
| 142 | ஒளிஅமுதன் | 0 | 1 | 0 | 0 | 0 | 0 | 0 | 1 | 938 |  |
| 143 | 101.222.167.52 | 0 | 1 | 0 | 0 | 0 | 0 | 0 | 1 | 41 |  |
| 144 | Kgw1226 | 0 | 1 | 0 | 0 | 0 | 0 | 0 | 1 | 28 |  |
| 145 | 175.157.202.231 | 0 | 1 | 0 | 0 | 0 | 0 | 0 | 1 | 0 |  |
| 146 | 27.62.133.166 | 0 | 1 | 0 | 0 | 0 | 0 | 0 | 1 | 0 |  |
| 147 | 2405:204:714B:B4ED:2C3B:D869:769D:6CBA | 0 | 1 | 0 | 0 | 0 | 0 | 0 | 1 | 1498 |  |
| 148 | 106.203.90.173 | 0 | 1 | 0 | 0 | 0 | 0 | 0 | 1 | 0 |  |
| 149 | 157.50.20.233 | 0 | 1 | 0 | 0 | 0 | 0 | 0 | 1 | 0 |  |
| 150 | 2405:204:7203:A8B6:717D:D098:1178:FE0B | 0 | 1 | 0 | 0 | 0 | 0 | 0 | 1 | 73 |  |
| 151 | 106.51.154.112 | 0 | 1 | 0 | 0 | 0 | 0 | 0 | 1 | 15 |  |
| 152 | 103.25.44.138 | 0 | 0 | 0 | 0 | 0 | 0 | 1 | 1 | 0 |  |
| 153 | 2405:204:7104:5D04:0:0:933:F8B0 | 0 | 1 | 0 | 0 | 0 | 0 | 0 | 1 | 0 |  |
| 154 | Wwarunn | 0 | 1 | 0 | 0 | 0 | 0 | 0 | 1 | 0 |  |
| 155 | Uthkarsh55 | 0 | 1 | 0 | 0 | 0 | 0 | 0 | 1 | 24 |  |
| 156 | 2405:204:7283:A103:D4BA:D347:595E:5198 | 0 | 0 | 0 | 0 | 0 | 0 | 1 | 1 | 0 |  |
| 157 | 101.222.166.193 | 0 | 1 | 0 | 0 | 0 | 0 | 0 | 1 | 21 |  |
| 158 | Ssriram mt | 0 | 1 | 0 | 0 | 0 | 0 | 0 | 1 | 0 |  |
| 159 | Jarould | 0 | 1 | 0 | 0 | 0 | 0 | 0 | 1 | 85 | } |
# வாலியா மன்னதால் ஹம்சா

**வாலியா மன்னதால் ஹம்சா** (Valiya Mannathal Hamza) என்பவர் இந்தியாவின் கேரள மாநிலத்தைச் சேர்ந்த ஓர் அறிவியலாளர் ஆவார். அமேசான் ஆற்றுக்கு அடியில் 6000 கிலோமீட்டர் தொலைவு நீளமாகவும் 4000 மீட்டர் ஆழத்திலும், ஹம்சா ஆறு என்ற ஒர் ஆறு ஓடுவதை இவரும் எலிசபெத் தவரஸ் பிமெண்டல் என்பவரும் கண்டுபிடித்தார்கள்.  
வாலியா மன்னதால் ஹம்சா 1960 களில் கேரள மாநிலத்தில் படித்துப் பட்டம் பெற்றார். 1966 இல் ஐதராபாத்தில் புவியியல் ஆய்வு நிறுவனம் ஒன்றில் அறிவியல் உதவியாளர் பணியில் சேர்ந்தார். கனடாவில் உள்ள மேற்கு ஒண்டாரியோ பல்கலைக் கழகத்தில் ஆய்வுப் பட்டம் பெற்று பின்னர் 1974 இல் பிரேசில் சென்றார்.
# சம்பா சாகுபடி

**சம்பா பருவம்** அல்லது **ஆடிப்பட்டம்**, அல்லது **மானாவாரி சாகுபடி** (**Kharif crops**) என்பவை சூன் முதல் நவம்பர் வரையிலான காலகட்டத்தில் மழைக்காலத்தின் போது தெற்காசியாவில் பயிரிடப்பட்டு அறுவடை செய்யப்படும் தாவரங்களை பயிர்செய்யும் காலம் ஆகும்.
# சம்பா சாகுபடி

## சம்பா பயிர்

சம்பா பயிர்கள் பொதுவாக தென்மேற்கு பருவக்காற்று பருவத்தில், ஆடி மாதம் முதல் மழைக்காலத்தின் தொடக்கத்தில் விதைக்கப்படுகின்றன. இந்தியாவில் சம்பா பருவ பயிரிடும் காலம் மாநிலங்களுக்கு மாநிலம் வேறுபடுகிறது. சம்பா பயிர் காலம் மே மாததத் துவக்கத்தில் துவங்கி, ஜனவரி மாத முடிவில் முடிவடைவதாக கூறப்பட்டாலும், பொதுவாக சூன் மாதம் தொடங்கி, அக்டோபர் மாதம் முடிவடைவதாக கருதப்படுகிறது. உலர் பருவத்தில் பயிரிடப்படும் குறுவை சாகுபடிக்கு மாறாக சம்பா சாகுபடி பருவம் உள்ளது. இந்த சாகுபடி காலங்களை குறிப்பிடும் சொற்கலான *கரீஃப்* மற்றும் ராபி ஆகியவை இந்திய துணைக்கண்டத்துக்கு முகலாயர்களின் வந்தபோது வந்து அவை பரவலாக பயன்படுத்தப்பட்டு வருகின்றன. *கரிஃப்* என்றால் அரபு மொழியில் "இலையுதிர்" என்று பொருள். இந்த கால கட்டமானது இந்தியத் துணை கண்டத்தில் இலையுதிர்கால / குளிர்காலத்தின் தொடக்கத்தோடு இணைந்திருப்பதால், அது "கரிஃப் காலம்" என்று அழைக்கப்படுகிறது.  
சம்பா பயிர்கள் தென்மேற்கு பருவமழை காலத்தின் போது தென்னிந்திய மாநிலமான கேரளத்தில் மே மாத இறுதியில் முதல் மழைகளின் துவக்கத்தில் பொதுவாக விதைக்கப்படுகின்றன. வட இந்தியாவின் பருவ மழைக் காலத்தில் மாறுபடுவதால், வட இந்திய மாநிலங்களில் சூலை வரையும் விதைக்கப்படுகிறது.  
இந்த மானாவரி பயிர்களானது மழைநீர் அளவையும், அந்த மழை பெய்யும் காலத்தையும் நம்பியுள்ளன. மிகக் குறைந்த மழை அல்லது அளவுக்கு அதிகமான மழையளவு அல்லது காலம் தவறிய மழை போன்றவை விவசாயிகளில் முழு ஆண்டு முயற்சியையும் வீணாக்கும் வாய்ப்பு உள்ளது.
# சம்பா சாகுபடி

## பொதுவான சம்பா பயிர்கள்

- சோளம்
- நெல்
- சிறுதானியம்
- மக்காச்சோளம்
- சோயா அவரை
- மஞ்சள்
- வேற்கடலை
- பருத்தி
- கரும்பு
- பாகல்
- ஆளி
- பாசிப் பயறு)
- துவரை
- உளுந்து
- காராமணி
# குறுவை சாகுபடி

**குறுவை பயிர்கள்** அல்லது **ராபி பயிர்கள்** (**Rabi crops** அல்லது **Rabi harvest**) என்பது தெற்காசியாவில் குளிர் காலத்தில் துவங்கி இலையுதிர் காலத்தில் அறுவடை செய்யப்படும் பயிர்களைக் குறிப்பிடுவது ஆகும். இந்தியத் துணைக்கண்டத்தில் இந்த பயிர் பருவத்தைக் குறிப்பிடும் *ராபி* என்னும் சொல் அரபி மொழியில்இருந்து வந்தது. ராபி என்றால் அரபு மொழியில் "இளவேனிற்காலம்" என்பதாகும். இந்தச் சொல் இந்திய துணைக்கண்டத்தில் பயன்படுத்தப்படுகிறது, இது ("குளிர்கால பயிர்" என்றும் அழைக்கப்படுகிறது).  
பருவ மழைகள் முடிந்தவுடன், குறுவைப் பயிர்கள் நவம்பர் மாத நடுவில் விதைக்கப்படுகின்றன, ஏப்ரல் / மே மாதத்தில் அறுவடை செய்யப்படுகின்றன. இந்தப் பயிர்கள் மழையில் ஊறிய தரையில் அல்லது நீர்ப்பாசனம் மூலம் வளர்க்கப்படுகின்றன. குளிர்காலத்தில் பெய்யும் கனமழை குறுவைப் பயிர்களை அழித்துவிடும் ஆனால் அது சம்பா பயிர்களுக்கு நல்லது.  
இந்தியாவின் பிரதான குறுவை பயிர் கோதுமையைத், தொடர்ந்து வாற்கோதுமை, கடுகு, எள், பட்டாணி போன்றவை ஆகும்.  
குறுவை, சம்பா ஆகிய இரு பருவங்களிலும் பல பயிர்கள் பயிரிடப்படுகின்றன. இந்தியாவில் உற்பத்தி செய்யப்படும் விவசாய பயிர்களானது இந்த இரண்டு பருவ காலங்களில் விளைவிக்கப்படுபவையே மிகுதியானவை.
# குறுவை சாகுபடி

## பொதுவான குறுவை காலப் பயிர்கள்

; தானியங்கள்
- கோதுமை
- காடைக்கண்ணி
- வாற்கோதுமை
; விதைத் தாவரங்கள்
- குதிரை மசால்
- ஆளி
- எள்
- சீரகம்
- கொத்தமல்லி
- பெருஞ்சீரகம்
- வெந்தயம்
; காய்கறிகள்
- பட்டாணி
- கொண்டைக் கடலை
- வெங்காயம்
- தக்காளி
- உருளைக் கிழங்கு
# பங்குனிப் பட்டம்

**பங்குனிப் பட்டம்** அல்லது **ஜயத் பயிர் பருவம்** ( **Zaid crops**) என்பது இந்தியத் துணை கண்டத்தில், வேளாண்மைக்கு பருவ மழைக்காலத்திற்கு காத்திருக்க வேண்டிய தேவை இல்லாத பாசன வசதி உள்ள நிலங்களில் பயிரிப்படும் பட்டமாகும். ஆடிப்பட்டம் மற்றும் மாசிப்பட்டம் போன்றவை முதன்மையாக பருவ மழையை நம்பிய சாகுபடி காலமாகும். ஆனால் இந்தப் பங்குனிப் பட்டமானது மழையற்ற மார்ச் முதல் சூன் வரையிலான குறுகிய காலத்தில் விளைவிக்கப்படும் பயிர்கள் ஆகும். இந்த பயிர் பருவக் காலம் இந்தியத் துணைக் கண்டத்தில் ஜயத் பயிர் பருவம் என்று அழைக்கப்படுகிறது. இப்பருவத்தில் நீண்டகாலம் பூக்கும் சூடான வரண்ட வானிலை தேவைப்படும் பயிர்கள் பயிரிடப்படுகின்றன. குறிப்பாக இந்தப் பட்டத்தில் பழங்கள், காய்கறிகள் போன்றவை பெரும்பாலும் பயிரிடப்படுகின்றன.
# இதயம் (நிறுவனம்)

**இதயம்** என்பது நல்லெண்ணெய் உற்பத்தி செய்யும் நிறுவனத்தின் பெயர். இந்நிறுவனத்தை 1986ஆம் ஆண்டு வி.வி.வி. இராஜேந்திரன் துவக்கினார். தற்போது அவரது மகன்கள் வி.இரா. முத்து, வி.இரா. சத்தியம், வி.இரா தென்றல் ஆகியோர் ஏற்று நடத்தி வருகின்றனர். வி.இரா. முத்து, நிறுவனத்தின் தற்போதைய தலைமை நிர்வாக மேலாளர்.  
1988ஆம் ஆண்டில் 2600 டன் எண்ணெய் உற்பத்தி செய்த இந்நிறுவனம், 2000ஆம் ஆண்டில் 11000 டன்னாகவும், 2001ஆம் ஆண்டில் 12,284 டன்னாகவும் உற்பத்தி செய்துள்ளது. 1988இல் ரூ.1.68 கோடியாக இருந்த வருவாய் 2001ஆம் ஆண்டில் ரூ.7.88 கோடியாக அதிகரித்துள்ளது.
# அம்பிகை, சமணம்

**அம்பிகை** (Ambika), ( சமண சமயத்தில் இயக்கி எனும் பெண் பரிவார தேவதையாவார். அம்பிகை, 22வது தீர்த்தங்கரரான நேமிநாதரின் காவல் தேவதை ஆவார். சமண சமயத்தில் அம்பிகையை *அம்பை* , *அம்பா* , *குஷ்மாந்தினி*, *பத்மாவதி* மற்றும் *அம்ர குஷ்மாந்தினி* என்றும் அழைப்பர்.
# அம்பிகை, சமணம்

## சிற்பங்கள்

கர்நாடகா மாநிலத்தின் ஆவேரி மாவட்டத்தில் உள்ள கரஜாகி கிராமத்தில், அம்பிகையின் சிற்பம் கண்டுபிடிக்கப்பட்டுள்ளது. இச்சிற்பம் சக ஆண்டு, கிபி 1251ல் நிறுவப்பட்டதாக, தேவநாகரி எழுத்தில் குறிக்கப்பட்டுள்ளது.
# அம்பிகை, சமணம்

## சிற்பங்கள்

### படிமவியல்

சமண சமய மரபின் படி, தங்க நிற அம்பிகையின் வாகனம் சிங்கம் ஆகும். நான்கு கைகளைக் கொண்ட அம்பிகை, தனது இரண்டு வலது கைகளில் ஒன்றில் மாம்பழத்தையும், மற்றொன்றில் மாமரத்தையும் தாங்கியுள்ளார். மேலும் தனது இரண்டு இடக்கைகளின் ஒன்றில் லகானையும், மற்றொன்றில் தனது இரண்டு மகன்களையும் தாங்கியுள்ளார்.
# அம்பிகை, சமணம்

## அம்பிகையின் சிற்பங்கள் கொண்ட கோயில்கள்

- நேமிநாதர் கோயில், ஜாலாவார் மாவட்டம், இராஜஸ்தான்
- குலதேவி அம்பிகாதேவி சமணக் கோயில், தக்காத்கர், பாலி மாவட்டம், இராஜஸ்தான்
- குலதேவி அம்பிகாதேவி சமணக் கோயில் பதர்லி, இராஜஸ்தான்
# கழுகுமலை சமணர் படுகைகள்

**கழுகுமலை சமணர் படுக்கைகள்** (Kalugumalai Jain beds), தமிழ்நாடு மாநிலத்தின் தூத்துக்குடி மாவட்டத்தில் கழுகுமலை எனும் ஊரில் அமைந்துள்ளது. இச்சமணர் படுகைகள் கோவில்பட்டிலிருந்து 22 கி.மீ. தொலைவில் கழுகுமலை பேரூராட்சியில் உள்ளது.  
இச்சமணக் கல் படுக்கைகள் குடைவரை கட்டிட அமைப்பில், பாண்டிய மன்னன் **பராந்தக நெடுஞ்சடையன்** காலத்தில் (பொ.ஊ. 768–800) அமைக்கப்பட்டதாக கருதப்படுகிறது. இங்கு திகம்பர சமணத் துறவிகள் தங்கி, சமண சமயத்தை பரப்பினர்.  
இச்சமணப் படுக்கைகளுக்கு அருகில் பொ.ஊ. 8ம் நூற்றாண்டின் சிவன் கோயில், கழுகுமலை வெட்டுவான் கோயில் மற்றும் கழுகுமலை முருகன் கோயில் அமைந்துள்ளது.  
இச்சமண படுகைகளில் மகாவீரர், பாகுபலி, பார்சுவநாதர் போன்ற 150 தீர்த்தங்கரர்களின் சிற்பங்கள் செதுக்கப்பட்டுள்ளது. கழுகுமலை சமணர் படுகைகள், தமிழகத் தொல்லியல் துறை பராமரிக்கிறது.
# கழுகுமலை சமணர் படுகைகள்

## கல்வெட்டுச் செய்தி

இங்கு வட்டெழுத்துகளால் ஆன கல்வெட்டுகள் உள்ளன. அவை பாண்டிய மன்னன் வீரநாராயணன் காலத்தவை. அவற்றில் சமணர் கோயில் திருமேனி செய்ய நன்கொடை அளித்தவர்களின் பெயர்கள் பொறிக்கப்பட்டுள்ளன.  
இதில் ‘குரத்தி’ சமணப் பெண் துறவியைக் குறிக்கும் சொல்லாகப் பயன்படுத்தப்பட்டுள்ளது. ‘குரத்திகள்’ ’குரவடிகள்’ என்னும் சொற்கள் ‘அடிகள்’ என்னும் சொல் பிறந்த பாங்கை உணர்த்துகின்றன.  
"செய்வித்த திருமேனி" என்னும் குறிப்புடன் சிலரது பெயர்கள் இக் கல்வெட்டில் குறிப்பிடப்பட்டுள்ளன.  
இந்தக் கல்வெட்டுகளில் மாணாக்கன் என்னும் சொல் ‘ஆசிரியரின் மாண்பைப் பெற்றவன்’ என்னும் பொருளில் கையாளப்பட்டிருப்பதை உணரமுடிகிறது.
# கழுகுமலை சமணர் படுகைகள்

## இதனையும் காண்க

- கழுகுமலை வெட்டுவான் கோயில்
- கழுகுமலை முருகன் கோயில்
- தமிழ்ச் சைனர்
- தமிழ்நாட்டில் சைனர் கோயில்கள்